ΚΑΝΟΝΙΣΜΟΣ (ΕΚ) αριθ. 2185/97 ΤΗΣ ΕΠΙΤΡΟΠΗΣ της 3ης Νοεμβρίου 1997 για τροποποίηση του κανονισμού (ΕΚ) αριθ. 1959/97 όσον αφορά την παύση της αλιείας του σαβριδίου από πλοία με σημαία κράτους μέλους, εκτός της Ισπανίας, της Πορτογαλίας, της Γερμανίας και των Κάτω Χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε τελευταία από τον κανονισμό (ΕΚ) αριθ. 686/97 (2), και ιδίως το άρθρο 21 παράγραφος 3,
Εκτιμώντας:
ότι με τον κανονισμό (ΕΚ) αριθ. 1959/97 της Επιτροπής (3), απαγορεύτηκε η αλιεία σαβριδίου από τα σκάφη που φέρουν σημαία κράτους μέλους, εκτός της Ισπανίας, της Πορτογαλίας, της Γερμανίας και των Κάτω Χωρών 7
ότι η Ισπανία μεταβίβασε στις 17 Οκτωβρίου 1997 στη Γαλλία 4 000 τόνους και στις 21 Οκτωβρίου 1997 στην Ιρλανδία 1 650 τόνους σαβριδίου, στα ύδατα των διαιρέσεων CIEM V b (ζώνη ΕΚ), VI, VII, VIII a, b, d και e, XII και XIV 7 ότι πρέπει, επομένως, να επιτραπεί η αλιεία σαβριδίου στα ύδατα των διαιρέσεων CIEM V b (ζώνη ΕΚ), VI, VII, VIII a, b, d και e, XII και XIV από σκάφη που φέρουν τη σημαία της Γαλλίας και της Ιρλανδίας ή είναι νηολογημένα στη Γαλλία ή την Ιρλανδία 7
ότι η σημερινή κατάσταση κατανάλωσης της ποσόστωσης σαβριδίου που παραχωρήθηκε στην Ισπανία στα ύδατα των διαιρέσεων CIEM V b (ζώνη ΕΚ), VI, VII, VIII a, b, d και e, XII και XIV επιτρέπει τις εν λόγω μεταβιβάσεις ποσοστώσεων 7
ότι πρέπει, ως εκ τούτου, να τροποποιηθεί ο κανονισμός (ΕΚ) αριθ. 1959/97,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1959/97 τροποποιείται ως εξής:
1. Στον τίτλο του κανονισμού (ΕΚ) αριθ. 1959/97 μετά από τις λέξεις «. . . της Γερμανίας» προστίθενται οι λέξεις «της Γαλλίας, της Ιρλανδίας».
2. Στο άρθρο 1, το δεύτερο εδάφιο αντικαθίσταται από το ακόλουθο κείμενο:
«Απαγορεύεται η αλιεία σαβριδίου στα ύδατα των διαιρέσεων CIEM V b (ζώνη ΕΚ), VI, VII, VIII a, b, d και e, XII και XIV που πραγματοποιείται από σκάφη που φέρουν σημαία κράτους μέλους ή είναι νηολογημένα σε κράτος μέλος εκτός από την Ισπανία, τη Πορτογαλία, τη Γερμανία, τη Γαλλία, την Ιρλανδία, και τις Κάτω Χώρες, καθώς και η διατήρηση επί του σκάφους, η μεταφόρτωση και η εκφόρτωση από το απόθεμα αυτό από τα εν λόγω σκάφη, μετά την ημερομηνία έναρξης του παρόντος κανονισμού.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1997.